 Ma jiro war rasmi ah oo faahfaahin ka bixinaya waxyaabaha ay masuuliyiinta KULMIYE kala hadleen Taliyeyaasha Bileyska iyo Milateriga toona, hase yeeshee waxaa loo malaynayaa inay ujeedadoodu ahayd sidii ay Saraakiisha ciidamada ugu wargelin lahaayeen inaanay shacbiga iyo masuuliyiinta mucaaridka toona awood ciidan loo adeegsan wakhtiga uu dalka ka jiro khilaafka siyaasi, isla markaana ay ciidamadu maadaama ay yihiin kuwo qaran ay ilaaliyaan shuruucda iyo nidaamka dimuqraadiyadda ee dalka u degsan, iyagoo aan ku milmayn muranada iyo khilaafyada siyaasiga ah ee xisbiyada qaranka u dhexeeya, isla markaana aanay ku sifoobin kuwo qof, xisbi iyo koox gooni ah u shaqeeya. 